अहमदाबाद। गुजरात एटीएस को बुधवार को बड़ी कामयाबी मिली। उसने गोधरा कांड के मुख्य आरोपी फारुक भाणा को गिरफ्तार कर लिया। भाणा को पंचमहल जिले के कलोल टोल प्लाजा से गिरफ्तार किया गया। भाणा पर गोधरा स्टेशन पर खड़ी ट्रेन में आग लगाने का आरोप है। वह 2002 से फरार था। गोधरा स्टेशन पर खड़ी साबरमती एक्सप्रेस की एस-6 बोगी में आग लगाई गई थी। इसमें 59 लोगों की जिंदा जलकर मौत हो गई थी। मरने वालों में ज्यादातर कारसेवक थे, जो अयोध्या से लौट रहे थे।